בס"ד.

 **מתכונת שנייה במחשבת ישראל- אמונה וגאולה.**

**משך הבחינה- שעה וחצי.**

**יש לענות על הפרקים לפי ההוראות בכל פרק.**

**הקפידו על כתיבת תשובות ברורות, ומבוססות לפי המקורות שנלמדו. ולפי הצורך נמקו והסבירו.**

**בהצלחה.**

**פרק ראשון- אדם מחפש את עצמו. (ענה על שתי שאלות מפרק זה)(34נק').**

1 ) א. אילו הוכחות מביא במאמרו, "על גבול שני העולמות", הרב צייטלין לקיומה של הנשמה? ציין שתי הוכחות שהוא מביא.

 ב. בספרו, "האדם מחפש משמעות" , כותב פרנקל:"**אמת, חיפושי האדם אחר פשר וערכים עלולים לעורר מתיחות פנימית ולא להשרות שיווי משקל פנימי"..**

מדוע החיפוש אחרי פשר החיים ומשמעותם עלול לעורר מתח פנימי?

2 ) א. המהר"ל, " תפארת ישראל :"

**"...אל יחשוב האדם בנפשו: שלום יהיה לי, אף אם אני אשב בטל מבלי עמל כלל"...**

- מה החשיבות של העמל בחייו של האדם?

- האם יש אותה חשיבות לעמל גם עבור הבהמה? הסבר.

ב. הרש'ר הירש, פירושו לספר בראשית:

מהו המסר של התפילה :" נשמה שנתת בי טהורה היא", וכיצד מוכיח זאת הרש'ר הירש מחטא האדם הראשון?

3 ) א. הרב לאון אשכנזי, "שבת לה'".

מהו המשל שנזכר במדרש בו משתמש הרב אשכנזי כדי לדמות את היחס בין האדם לבין הבורא? ומה הרעיון שמועבר באמצעות המשל הזה?

מה המשמעות של בית המקדש לפי תפיסתו?

ב . הרב דסלר, " מכתב מאליהו".

לאמירה "עולם חסד יבנה" יש שתי משמעויות מצד הקב"ה, ומשמעות נוספת מצד מעשי האדם. ציין מהן המשמעויות.

**פרק שני: אני מאמין. (ענה על שלוש שאלות מתוך הארבע.)(17 נק' לשאלה.)**

4 )א . על פי הרב דסלר, שהביא חמש דרכים באמונה, ציין שתי דרכים, והסבר כיצד הן מביאות את האדם למצב של אמונה.

ב. ריה"ל, בספר ה" כוזרי", מציין בדבריו למלך כוזר שתי דרכים לביסוס האמונה: דרך השכל ודרך המסורת.

הסבר את שתי הדרכים הללו, וציין במה תורמת דרך המסורת לאמונה מעבר לדרך השכל.

5 ) א. הרב שמעון שקופ, " הקדמה לספר שערי יושר":

מהי הגדרתו של הרב שקופ למושג "אני", ולפי זה מהו "מימושו העצמי"?

ב. ריה"ל , הכוזרי, מאמר שלישי:

במה עדיף, לדעת ריה"ל , אדם שכולל עצמו בציבור מאדם הדואג לעצמו בלבד?

הסבר על פי אחד מהמשלים שהוא מביא.

6 ) א. הרמב"ם, איגרת תימן, וריה"ל.

מדוע מבססים ריה"ל והרמב"ם ב "איגרת תימן" את האמונה על מעמד הר סיני?

ב. בן איש חי.

לפי דברי הבן, במה שונה היחס בין האם לבנה לעומת היחס בין האב לבנו?

כיצד על ידי המשל מתבארת מטרת כל הנפלאות במתן תורה?

7) א. אדם המחליט לפתח ולהעמיק את אמונתו ללא לימוד מקורות אלא, רק לפי מחשבתו האישית. האם הוא נוהג נכון לפי רס"ג? מדוע? ציינו שתי סיבות.

ב. אדם מחליט ללמוד אמונה רק לפי מקורות וספרים, ללא ניסיון למצוא את הדרך שלו לאמונה, האם הוא נוהג נכון לפי דברי הרב קוק בקטע "בקשת האני עצמי"? באר את דבריך.

**פרק שביעי: החיים והמוות. ( נא לענות על שאלה אחת מפרק זה) (15 נק').**

8 ) א. לפי הרמב"ם – מהו ההבדל בין "ימות המשיח" לבין "העולם הבא"?

ב. לסיכום: במה חולקים הרמב"ם והרמח"ל?

9 ) הרב קוק, " אורות הקודש":

 א. הרב חנן פורת נשאל בראיון לפני מותו:" האם אתה מפחד מהמוות"?

תשובתו הייתה :" כהוא זה לא מפחד"!

הרב חנן פעל לאורך חייו כמו שהנחה הרב קוק, ולכן לא פחד מהמוות.

על פי הרב קוק מהם שני המאפיינים לאורח חייו של האדם, שיכולים להועיל להפחתת היראה מפני המוות ? הסבר כיצד הם מפחיתים את יראת המוות.

ב. כיצד אתה מציע להתמודד עם יראת המוות במידה והיא קיימת?

**בהצלחה.**